8 அவருடைய சீடர்கள் அவரிடம்,  "ரபி, இப்போது தானே யூதர்கள் உம்மேல் கல்லெறிய முயன்றார்கள்;  மீண்டும் அங்குப் போகிறீரா?" என்று கேட்டார்கள். 9 இயேசு மறுமொழியாக, "பகலுக்குப் பன்னிரண்டு மணி நேரம் உண்டு அல்லவா?  பகலில் நடப்பவர் இடறி விழுவதில்லை; ஏனெனில் பகல் ஒளியில் பார்க்க முடிகிறது. [2] 10 ஆனால் இரவில் நடப்பவர் இடறி விழுவார்; ஏனெனில் அப்போது ஒளி இல்லை" என்றார். 11 இவ்வாறு கூறியபின், "நம் நண்பன் இலாசர் தூங்குகிறான்;  நான் அவனை எழுப்புவதற்காகப் போகிறேன்" என்றார்.